సచిన్‌ తనయుడిని వెలుగులోకి తేవడానికి…
ధన్వాడేను తొక్కేస్తున్నారా?
ముంబయి: క్రికెట్‌ దిగ్గజం సచిన్‌ టెండూల్కర్‌ కుమారుడు అర్జున్‌ టెండూల్కర్‌ని వెలుగులోకి తేవడానికి స్కూల్‌ క్రికెట్‌లో ఇన్నింగ్స్‌లోనే 323 బంతుల్లో 59సిక్సర్లు, 129ఫోర్లతో 1009 పరుగులు చేసిన యువ క్రికెట్‌ సంచలనం దన్వాడేను ముంబయి క్రికెట్‌ అసోసియేషన్‌ పక్కన పెడుతూ తొక్కేస్తుందని గత కొంతకాలంగా మీడి యాలో వార్తలు వస్తున్నాయి. పాఠశాల స్థాయి క్రికెట్‌లో గత ఏడాది సంచలన ఇన్నింగ్స్‌తో హెడ్‌లైన్స్‌లో నిలిచిన ముంబయి యువ క్రికెటర్‌ ప్రణవ్‌ ధన్వాడేని వెలుగులోకి రాకుండా తొక్కేస్తున్నారనే విషయం గత కొద్దికాలంగా జరుగుతున్న పరిణామాలు చూస్తే అర్థమవుతుందని విమర్శలు వస్తున్నాయి.
స్కూల్‌ క్రికెట్‌లో సింగిల్‌ ఇన్నిం గ్స్‌లో 1009 పరుగులు చేసిన ధన్వాడేను అప్పట్లో ప్రతి ఒక్కరు అభినందించారు. అతని ప్రతిభను గుర్తించిన ముంబయి క్రికెట్‌ అసోసియేషన్‌ ఐదేళ్లపాటు ప్రతి నెల రూ.10వేలు ఉపకార వేతనం అందజేస్తామని ప్రకటిం చింది. అంతేకాకుండా ప్రతి ఏడాది ఉపకార వేతనం రెన్యూవల్‌ చేసే సమయంలో అతని ఆటని కూడా సమీక్షిస్తామని హామీ ఇచ్చింది. కానీ, ఈ యువ క్రికెటర్‌కి ఉపకార వేతనం సరిగా అందడం లేదని ఒక్కసారి కూడా రివ్యూ రిపోర్ట్‌ని అసోసియేషన్‌ కోరలేదని తాజాగా బహి ర్గతమైంది. అతని ఉపకార వేతనం ప్రకటించి సమయం లోనే ప్రతి ఏడాది ఆటపై సమీక్షిస్తామని ముంబయి క్రికెట్‌ అసోసియేషన్‌ తరుపున చెప్పాం. కానీ పూర్తిస్థాయిలో ఇంకా రిపోర్ట్‌ రావాల్సి ఉందని అది వస్తే అప్పుడు మేనేజింగ్‌ కమిటీ మీటింగ్‌లో చర్చించి ఉపకార వేతనంప తుది నిర్ణయం తీసుకుంటామని అసోసియేషన్‌ అధికారి ఒకరు తెలిపారు. ఈ ఏడాదిలో ఇప్పటికే ఆరు నెలలు గడిచిపోయాయి. ఉపకార వేతనం వస్తుందో లేదా మాకు తెలియడంలేదని, ఈవిషయమై అసోసియేషన్‌లో ఎవరిని అడగాలో మాకు అర్థం కావడం లేదని ధన్వాడే తండ్రి ఆవేదన వ్యక్తం చేశారు.